ಅಂದು ಚಿರು ಹುಟ್ಟಿದಾಗ ಓಡೋಡಿ ಬಂದಿದ್ದೆ, ಇಂದು ಮರಿ ಚಿರು ನೋಡಲು ಓಡೋಡಿ ಬರುತ್ತಿರುವೆ: ಅರ್ಜುನ್ ಸರ್ಜಾ ಬೆಂಗಳೂರು: ನಾಲ್ಕು ತಿಂಗಳಿನಿಂದ ಚಿರಂಜೀವಿ ಸರ್ಜಾ ರನ್ನು ಕಳೆದುಕೊಂಡ ನೋವಿನಲ್ಲಿದ್ದ ಸರ್ಜಾ ಕುಟುಂಬದಲ್ಲಿ ಇದೀಗ ಸಡಗರಸಂಭ್ರಮ ಮನೆ ಮಾಡಿದೆ. ದಿವಂಗತ ಚಿರಂಜೀವಿ ಸರ್ಜಾ ಪತ್ನಿ ಮೇಘನಾ ರಾಜ್ ಸರ್ಜಾ ಇಂದು ಗಂಡು ಮಗುವಿಗೆ ತಾಯಿ ಆಗಿದ್ದಾರೆ. ಇಂದು ಬೆಳಗ್ಗೆ 11.07 ಕ್ಕೆ ಬೆಂಗಳೂರಿನ ಅಕ್ಷ ಆಸ್ಪತ್ರೆಯಲ್ಲಿ ಗಂಡು ಮಗುವಿಗೆ ನಾರ್ಮಲ್ ಡೆಲಿವರಿ ಮೂಲಕ ಮೇಘನಾ ರಾಜ್ ಜನ್ಮ ನೀಡಿದ್ದಾರೆ. ಮಗುವಿನ ಮೂಲಕ ಚಿರಂಜೀವಿ ಸರ್ಜಾ ವಾಪಸ್ ಬಂದಿದ್ದಾರೆ ಎಂದು ಇಡೀ ಕುಟುಂಬ ಭಾವಿಸಿದೆ. ಆಸ್ಪತ್ರೆಯಲ್ಲಿ ಭಾವುಕ ಸನ್ನಿವೇಶ: ಚಿರು ಫೋಟೋ ಮುಂದೆ ಮರಿ ಚಿರು ಈ ಸಂತಸ ಕ್ಷಣದ ಬಗ್ಗೆ ಮಾತನಾಡಿದ ಚಿರಂಜೀವಿ ಸರ್ಜಾ ಮಾವ ಅರ್ಜುನ್ ಸರ್ಜಾ, ನಮಗೆ ಈಗ ಎಷ್ಟು ಸಂತೋಷ ಆಗುತ್ತಿದೆ ಅಂತ ವರ್ಣಿಸೋಕೆ ಸಾಧ್ಯ ಆಗುತ್ತಿಲ್ಲ. ಕಳೆದ ನಾಲ್ಕು ತಿಂಗಳಿನಿಂದ ನೋವಿನಲ್ಲಿ ಇದ್ದ ನಮ್ಮ ಫ್ಯಾಮಿಲಿನಲ್ಲಿ ಈಗ ನಗುಸಂಭ್ರಮ ಮೂಡಿದೆ. ನಮ್ಮ ಚಿರು ವಾಪಸ್ ಬಂದುಬಿಟ್ಟ ಅಂತ ಒಂದು ಚಿಕ್ಕ ತೃಪ್ತಿ ಇದೆ. ಖುಷಿ ಆಗುತ್ತಿದೆ. ಮಗು ಚಿರು ತರಹವೇ ಇದೆ. ನಾನೀಗ ಚೆನ್ನೈನಲ್ಲಿ ಇದ್ದೇನೆ. ಮಗು ನೋಡೋಕೆ ಈಗ ಹೊರಟು ಬರುತ್ತಿದ್ದೇನೆ. 36 ವರ್ಷಗಳ ಹಿಂದೆ ಚಿರು ಹುಟ್ಟಿದ ಅಂತ ನಾನು ಎದ್ದುಬಿದ್ದು ಚೆನ್ನೈನಿಂದ ಓಡಿ ಬಂದಿದ್ದೆ. ಈಗ ಅವನ ಮಗ ನೋಡಲು ಓಡಿಬರುತ್ತಿರುವೆ ಎಂದಿದ್ದಾರೆ. ಎಂಥಾ ಕಾಕತಾಳೀಯ: ಅಂದು ಮೇಘನಾ ಬಾಳಿಗೆ ಚಿರು ಅಧಿಕೃತ ಎಂಟ್ರಿ, ಇಂದು ಮರಿ ಚಿರು ಹುಟ್ಟು.! ಮಗು ಹುಟ್ಟಿದಾಗ ಚಿರು ಎಷ್ಟು ಸಂತೋಷ ಪಡುತ್ತಿದ್ದ ಅಂತ ನೆನಸಿಕೊಂಡರೆ ತುಂಬಾ ಬೇಜಾರು ಆಗುತ್ತದೆ. ಆದರೂ, ಒಂದು ಸಂತೋಷ ಇದೆ. ನಮ್ಮ ತಾಯಿ ಮುತ್ತಜ್ಜಿ ಆದರು. ನಾನು ತಾತ ಆದೆ. ಖುಷಿ ಇದೆ ಎಂದು ಅರ್ಜುನ್ ಸರ್ಜಾ ಸಂತಸ ವ್ಯಕ್ತಪಡಿಸಿದ್ದಾರೆ. Exclusive: ಇದೋ ಇಲ್ಲಿ ನೋಡಿ ಜೂನಿಯರ್ ಚಿರು ಹೇಗಿದ್ದಾನೆ ಅಂತ... ಕೂತ್ರೆ, ನಿಂತ್ರೆ ಚಿರು ನೆನಪು ಕಾಡುತ್ತಿತ್ತು. ಜೀರ್ಣಿಸಿಕೊಳ್ಳುವುದಕ್ಕೆ ಸಾಧ್ಯ ಆಗುತ್ತಿರಲಿಲ್ಲ. ದೊಡ್ಡ ಲಾಸ್ ನಮಗೆ. ನಾನು ಪೂಜೆ ಮಾಡುವುದನ್ನೇ ನಿಲ್ಲಿಸಿಬಿಟ್ಟಿದ್ದೇನೆ. ಯಾಕಂದ್ರೆ ಚಿರು ಸಾವು ಅನ್ಯಾಯ. ಈಗ ಮಗು ಮುಖದಲ್ಲಿ ನಾವು ಅವನನ್ನು ನೋಡಬೇಕು. ಮಗು ನಗುವಿನಲ್ಲಿ ನಾವು ಅವನ ನಗು ನೋಡಬೇಕು. ಚಿರುವನ್ನ ನೆನಸಿಕೊಂಡರೆ ನೋವಾಗುತ್ತದೆ ಅಂತ ಅರ್ಜುನ್ ಸರ್ಜಾ ಹೇಳಿದರು.